แพทริค คอร์ลาซาวร์

* ซีซั่น 1
* ซีซั่น 2
* เดอะ มูฟวี่

**แพทริค คอร์ลาซาวร์** (อังกฤษ: Patrick Colasour, ญี่ปุ่น: パトリック・コーラサワー, โรมาจิ: *Patorikku Kōrasawā*) เป็นตัวละครหลักที่ปรากฏตัวในโมบิลสูทกันดั้มดับเบิ้ลโอ เขาเป็นหนึ่งในเอซไพล็อตของ AEU ในซีซั่นที่ 2 เขาทำหน้าที่เป็นนักบินของเอ-ลอว์ส และต่อมาได้ไปเข้าร่วมกับฝ่ายรัฐประหารของกองทัพสหพันธ์โลกร่วมกับเคธี่ มาเนกิ้น ในโมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก เขากลับมาที่กองทัพสหพันธ์โลก

## บุคลิกและตัวละคร

โดยรวมแล้วแพทริคเป็นคนที่หลงตัวเอง ขี้โม้ และมั่นใจในตัวเองมากเกินไป เขาเป็นทหารที่อุทิศตน บ๊อง ต่อสู้เพื่อชื่อเสียงและชอบไล่จีบผู้หญิงไปเรื่อย เขาคิดว่าตัวเองเก่งที่สุดและมักจะแนะนำตัวที่อย่างยิ่งใหญ่ทุกครั้งที่มีโอกาสเพื่อสร้างภาพลักษณ์ที่น่าจดจำต่อผู้คน  เนื่องจากอีโก้และความมั่นใจในตนเองมากเกินไป เขาจึงพ่ายแพ้ต่อกันดั้มอย่างต่อเนื่อง เขาได้เลิกนิสัยเจ้าชู้หลังจากตกหลุมรักเคธี่ มาเนกิ้นอย่างสุดซึ้งตั้งแต่แรกพบ

หลังจากเอาชนะใจเคธี่ผู้เป็นที่รักได้สำเร็จ แพทริคก็อุทิศตนให้กับเธอด้วยความรัก ความทุ่มเทที่เขามีต่อเธอนั้นยิ่งใหญ่มากจนเขาติดตามเธอไปยังเอ-ลอว์สและฝ่ายรัฐประหารเพื่อปกป้องเธอ

## ทักษะและความสามารถ

ถึงแม้แพทริคจะดูเป็นคนขี้โม้ แต่จริงๆ แล้วความสามารถของเขาก็อยู่ในระดับที่สูงเป็นอันดับต้นๆ ของ AEU ตั้งแต่ที่เขาได้รับเลือกเป็นนักบินสำหรับงานเปิดตัวโมบิลสูทอีแน็คและได้รับเลือกให้ขับ GN-X ในปฏิบัติการฟอลเล่นแองเจิ้ล ในซีซั่นที่ 2 หลังจากที่รอดชีวิตจากการต่อสู้กับกันดั้มมาหลายต่อหลายครั้ง จนเขาได้รับฉายาว่า "คอร์ลาซาวร์ผู้เป็นอมตะ (อังกฤษ: The Immortal Colasour, ญี่ปุ่น: 不死身のコーラサワー, โรมาจิ: *Fujimi no kōrasawā*)" เขาสามารถเข้าเอ-ลอว์สได้อย่างง่ายดายเนื่องจากความสามารถและชื่อเสียงของเขา ต่อมาเขาได้รับตำแหน่งหัวหน้าหน่วย GNX-803T GN-XIV ของกองทัพ ESF และแสดงความสามารถที่ยอดเยี่ยมในการต่อสู้

อาจเป็นหนึ่งในความสามารถที่ยิ่งใหญ่ที่สุดของแพทริคก็คือความโชคดีของเขา อัตราการเอาชีวิตรอดของเขาสูงมาก แม้แต่ในสถานการณ์ที่คนปกติน่าจะตายไปแล้วแพทริคก็ยังรอดมาได้ แพทริคเป็นหนึ่งในไม่กี่คนที่รอดชีวิตจากการต่อสู้ทั้งหมดกับเซเลสเชียลบีอิ้ง, อินโนเวเตอร์ และ ELS เขาไม่ค่อยได้รับบาดเจ็บแม้เครื่องจะถูกยิงตกก็ตาม

## หุ่นที่เคยขับ

* AEU-09T AEU อีแน็คคอมมานเดอร์ไทป์
* GNX-603T GN-X
	+ GNX-609T GN-XIII
		- GNX-803T GN-XIV (คอมมานเดอร์ไทป์)

## แกลเลอรี่

### ออฟฟิเชี่ยลเว็บไซต์

ซีซั่น 1ชุดนักบิน (ซีซั่น 1)ซีซั่น 2เดอะ มูฟวี่

## เกร็ดความรู้

* ฉากที่แพทริคโดนเคธี่ มาเนกิ้นตบไปที่หน้าสองทีหลังพบกันครั้งแรกในตอนที่ 14 เป็นการอ้างอิงถึงฉากตบหน้าในตำนานของไบรท์ โนอา จากซีรี่ย์โมบิลสูทกันดั้ม

* อ้างอิงจากหนังสือ Official file เล่มที่ 6 ของซีซั่น 2 แพทริคใช้นามสกุลของเคธี่หลังแต่งงาน

* เนื่องจากความพ่ายแพ้อย่างต่อเนื่องของเขาและการรอดชีวิตอย่างปาฏิหารย์ เขาจึงได้รับฉายาที่ตั้งโดยแฟนๆ ว่า "แก๊งแพทริค (Team Patrick)" ซึ่งอ้างอิงถึงแก๊งร็อกเก็ตจากซีรี่ส์โปเกม่อน

* ทุกครั้งที่เขาพ่ายแพ้ในการต่อสู้ ส่วนหัวของโมบิลสูทของเขามักถูกทำลายก่อนเสมอ

* บทบาทของแพทริคในฐานะตัวละครที่สร้างสีสันในซีรีส์และมีความหลงใหลอย่างมากกับเคธี่ มาเนกิ้น คล้ายคลึงกับ Mashymre Cello จากโมบิลสูทกันดั้มดับเบิ้ลเซต้า

* ผู้เล่นกันพลาแบทเทิลที่มีหน้าตาคล้ายกับแพทริค คอร์ลาซาวร์ปรากฏตัวในตอนที่ 6 ของกันดั้มบิลด์ไฟม์เตอร์ส ซึ่งต่อสู้กับกันพลาของเด็กๆ โดยใช้ GN-X ที่น่าสนใจคือ ผู้เล่นคนนี้แพ้เด็กอีกด้วย

* ใน Gundam Build Fighters Amazing Ready ไฟท์เตอร์คนหนึ่งที่มีชื่อว่า "แพทริค มาเนกิ้น" (ซึ่งเป็นชื่อหลังแต่งงานของแพทริค) ได้เข้าร่วมในการแข่งขันระดับโลกครั้งที่ 8 และขับ GNX-803ACC เอ็คซาลาเรท GN-X นอกจากนี้เขายังแต่งงานและมีลูกกับหญิงที่มีหน้าตาคล้ายกับเคธี่ มาเนกิ้นอีกด้วย

* ในกันดั้มบิลด์ไดเวอร์สและกันดั้มบิลด์ไดเวอร์ส Re:RISE มีไดเวอร์คนหนึ่งที่ใช้รูปร่างของแพทริค คอร์ลาซาวร์ปรากฏอยู่ในฉากต่างๆ ของทุกตอนจากทั้งสองซีรี่ย์

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gumdam00.net/tv (เว็บไซต์อย่างเป็นทางการ-ภาคอนิเมะ)
* gumdam00.net/movie (เว็บไซต์อย่างเป็นทางการ-เดอะ มูฟวี่)